Kmetijsko gozdarski zavod Nova Gorica  vas vljudno vabi na

delavnico z naslovom

**»Sajenje in oskrba jagodičja«**

**ki bo v torek, 9. oktobra 2018 ob 17. uri na Osnovni šoli Antona Žnideršiča v Ilirski Bistrici, Rozmanova ulica 25b**.

Irena Vrhovnik, svetovalka specialistka za sadjarstvo, nam bo predstavila, kako izbrati pravo sorto, kako pripraviti rastišče, kakšna je oskrba sadik preko leta in kakšno je varstvo pred škodljivci in boleznimi. Slišali bomo tudi o številnih prednostih teh sadnih vrst: bogata prehranska vrednost, odličen okus, lep videz, možnost pridelave na manjših površinah v domačih vrtovih. Glede na njene bogate strokovne izkušnje boste svetovalko lahko tudi marsikaj povprašali.

Kmetijsko gozdarski zavod Nova Gorica je bil uspešen na razpisu LAS med Snežnikom in Nanosom za  sofinanciranje operacij v okviru Strategije lokalnega razvoja in sicer kot partner v projektu Užitni in čutni parki. Projekt je namenjen kvalitetnejšemu življenju prebivalcev, medgeneracijskemu izobraževanju v smeri samooskrbe in trajnostnega razvoja podeželja na področju občin Postojna, Pivka in Ilirska Bistrica.

Projekt predvideva tudi serijo praktičnih delavnic in predavanj v smeri načrtovanja in vzdrževanja raznih nasadov, ki jih bo izvedel KGZ Nova Gorica. Ker je projekt neprofiten, je tudi ta delavnica za udeležence brezplačna.

Vljudno vabljeni!